Лоиҳа
СОЗИШНОМАИ ҚАРЗӢ

БАЙНИ
ҶУМҲУРИИ ТОҶИКИСТОН ВА ФОНДИ САУДИИ РУШД
ВОБАСТА БА ЛОИҲАИ БЕҲТАР НАМУДАНИ ИДОРАКУНИИ ОБ ДАР ВИЛОЯТИ ХАТЛОН

Қарзи № 11/749

баимзорасид: 08/01/1441 соли ҳиҷрӣ
мувофиқ ба: 07/09/2019 соли мелодӣ
Созиишомаи қарзӣ
Созишномаи қарзӣ
Созишномаи қарзӣ

8/01/1441 соли ҳиҷрӣ, баробар ба 07/09/2019 соли мелодӣ  байни Фонди Саудии Рушд, Арриёз, Шоҳигарии Арабистони Саудӣ (минбаъд "Фонд" номида   мешавад), ва Ҷумҳурии Тоҷикистон (минбаъд "Қарзгирандаанда" номида мешавад).

МУҚАДДИМА

А)  БО БА ИНОБАТ ГИРИФТАНИ ОН, КИ Қарзгиранда ба Фонд бо хоҳиши пешниҳод намудани қарз барои расонидани кумак ҷиҳати маблағгузории лоиҳаи "Беҳтар намудани идоракунии захираҳои об дар вилояти Хатлон", ки дар замимаи №2 ба Созишномаи мазкур (минбаъд - "Лоиҳа") тавсиф ёфтааст, муроҷиат намуд;

В) БО БА ИНОБАТ ГИРИФТАНИ ОН, КИ Қарзгиранда аз Фонди ОПЕК оид ба Рушди Байналмилалӣ (минбаъд ФОРБ) барои расонидани кумак ҷиҳати маблағгузории қисми лоиҳа тибқи шартҳои Созишномаи қарзии дар байни Қарзгиранда ва ФОРБ (минбаъд - "Созишномаи қарзии ФОРБ") ба имзо расонида шудааст, ба андозаи 10000000 (даҳ миллион) доллари ИМА қарз гирифтааст;

С) БО БА ИНОБАТ ГИРИФТАНИ ОН, КИ Қарзгиранда аз Бонки Исломии Рушд (минбаъд - Бонк) барои расонидани кумак дар маблағгузории қисми лоиҳа тибқи шартҳои созишномаи қарзие, ки байни Қарзгиранда ва Бонк (минбаъд - Созишномаи қарзиии Бонк) ба маблағи 15000000 (понздаҳ миллион) доллари ИМА қарз гирифтааст;

 D) БО БА ИНОБАТ ГИРИФТАНИ ОН, КИ Ҳукумати Ҷумҳурии Тоҷикистон барои расонидани кумак дар) маблағгузории қисми Лоиҳа 3 500 000 (се миллиону панҷсад ҳазор) доллари ИМА ҷудо намудааст;

(Е) БО БА ИНОБАТ ГИРИФТАНИ ОН, КИ мақсади Фонд расонидани кумак ба кишварҳои рӯ ба таррақи дар рушди иқтисодиёти онҳо ва ба онҳо пешниҳод намудани қарзе мебошад, ки барои иҷрои лоиҳа ва барномаҳои онҳо зарур аст;

(Ғ) БО БА ИНОБАТ ГИРИФТАНИ ОН, КИ фонд ба муҳимият Лоиҳа ва таъсири мусбии он ба рушди иқтисодиёти мамлакати дӯсти Тоҷикистон боварӣ дорад; инчунин

G) БО БА ИНОБАТ ГИРИФТАНИ ОН, КИ Шӯрои даректорони Фонд бо дар назар доштани нукоти дар боло иброзгардида, бо қатьномаи худ таҳти №17/122/2331 розӣ шуд, ки бо шартҳои дар поён ифодагардида ба Қарзгиранда қарз диҳад.

Ҳамин такриқ тарафҳои Созишномаи мазкур ба мувофиқаи зерин расиданд.

Моддаи 1 Шартҳои умумӣ; Мафҳумҳо

Фасли 1.01. Тарафҳои Созишномаи мазкур тамоми муқаррароти шартҳои умумиро, ки нисбати созишномаҳои Фонд татбиқ гардида, бо қарори Шӯрои директорони Фонд №11/14 аз 29 моҳи раҷаби соли 1396 ҳиҷрӣ баробар ба 26 июли соли 1976 мелодӣ интишор гардидаанд, бо ҳамон қувва ва амале қабул менамоянд, ки агар он пурра дар Созишномаи мазкур (шартҳои умумии дар боло зикргардидаи нисбати созишномаҳои қарзии Фонд татбиқшаванда, ки минбаъд Шартҳои умумӣ номида мешаванд) ифода ёфта бошанд.

Фасли 1.02. Ҳар бор ҳангоми истифода дар Созишномаи мазкур як қатор истилоҳоте, ки мафҳуми онҳо дар Шартҳои умумӣ ва Муқаддимаи Созишномаи мазкур дода шудааст, агар аз матн маънои дигаре барнаояд, дорои маънои дар онҳо зикргардида мебошанд ва истилоҳи "Агентӣ" маънои Агентии беҳдошти замин ва обёриро дорад, ки барои амалисозии лоиҳа масъул мебошад.

Моддаи 2 Қарз

Фасли 2.01. Фонд уҳдадор мешавад, ки ба Қарзгиранда бо шартҳои Созишномаи қарзӣ ифодаёфта ё ёдоваршуда ба андозаи 93 750 000 (наваду се миллиону ҳафтсаду панҷоҳ ҳазор) риёли саудӣ пешниҳод намояд.

Фасли 2.02. Маблағи қарз метавонад аз суратҳисоби қарз тибқи муқаррароти Ҷадвали №1 ба Созишномаи мазкур, бо ба инобат гирифтани он, ки ба чунин номгӯй метавонад бо мурури замон бо мувофиқаи байни Фонд ва Қарзгиранда тағйирот ворид карда шавад, ва мутобиқи расмиёти гирифтани маблағҳои қарзии Фонди Саудии Рушд барои хароҷоти анҷомдодашуда ё (агар Фонд розигӣ диҳад) барои хароҷоти ҷоиз ҷиҳати харидории молу хизматрасониҳое, ки барои Лоиҳа зарур буда, бояд аз ҳисоби маблағҳои қарз маблағгузорӣ карда шаванд, гирифта мешаванд.

Фасли 2.03. Қарзгиранда бояд маблағҳои аз рӯи Қарз гирифтаашро танҳо барои маблағгузории хароҷоти асоснокгардида барои молу хизматрасониҳои барои иҷрои Лоиҳа зарур истифода намояд. Хариди чунин молу хизматрасониҳо мутобиқи Дастурамал оид ба хариди мол ва бастани қарордод барои иҷрои корҳо ва истифодаи мушовирони ҳуқуқии рушд - аъзои гурӯҳи ҳамоҳангсозӣ амалӣ карда мешавад. Қарзгиранда бояд то пешниҳоди қарордод, ки аз ҳисоби маблағҳои Қарз маблағгузорӣ мегардад, инчунин то амалӣ намудани ҳама гуна навкунии моддӣ дар оянда розигии Фондро гирад.


Фасли 2.04. Санаи анҷом 31/12/2025 соли мелодӣ ё санаи дертаре мебошад, ки Фонд таъин менамояд. Фонд бояд таъҷилан дар бораи чунин санаи дертар огоҳ намояд.

Фасли 2.05. Қарзгиранда бояд фоизҳои қарзро ба андозаи 1% (як фоиз) дар як сол барои маблағи асосии қарз, ки давра ба давра гирифта ва пардохт нагардидаанд, пардохт намояд.

Фасли 2.06. Фоизҳо вобаста ба қарз ба дигар пардохтҳо бояд як маротиба дар ним сол 15 май ва 15 ноябри ҳар сол пардохт карда шаванд.

Фасли 2.07. Муҳлати қарз 25 (бисту панҷ) сол, аз ҷумла давраи имтиёзнок 5 (панҷ) солро ташкил медиҳад. Қарзгиранда бояд маблағи асосии қарзро мутобиқи ҷадвали пӯшонидани қарз, ки дар замимаи №3 ба Созишномаи мазкур ифода ёфтааст, пардохт намояд.
Моддаи 3 Амалисозии лоиҳа
Фасли 3.01. а) Қарзгиранда бояд Лоиҳаро ба воситаи Агентӣ бо кӯшиш ва самаранокии зарурӣ, инчунин тибқи амалиётҳои дастраси техникӣ, молиявӣ ва маъмурӣ амалӣ намуда, аз рӯи зарурат ба таври фаврӣ маблағ, шароит ва захираҳои дигари барои ин мақсад талабшавандаро пешниҳод ва таъмин намояд.

б) Қарзгиранда бояд сари вақт ва аз рӯи зарурат ба Агентӣ илова ба маблағҳои Қарзи мазкур тамоми дигар маблағҳоеро, ки барои амалӣ намудани Лоиҳа заруранд (аз ҷумла ҳама гуна воситаҳоеро, ки метавонанд барои пушонидани ҳар зиёдшавии арзиши Лоиҳа берун аз хароҷоти ҳангоми баимзорасонии Созишномаи мазкур арзёбишуда талаб карда шаванд) пешниҳод намояд. Тамоми чунин маблағҳо бояд дар муҳлат ва бо шартҳои қобили қабули Фонд пешниҳод карда шаванд.

Фасли 3.02. Қарзгиранда бояд ба Фонд нақшаҳо, номгӯй, ҳисобот, ҳуҷҷатҳо доир ба қарордод, нақшаи сохтмон ва харид аз рӯи Лоиҳа, инчунин ҳар тағйирот ё иловаҳо ба онҳоро бо чунин ҷузъиёте, ки Фонд талаб мекунад, баъд аз омода намудан фавран пешниҳод намояд.

Фасли 3.03. Бо мақсади расонидани кумак дар назорати иҷрои Лоиҳа, Қарзгиранда Агентиро вазифадор менамояд, ки машваратчиёни соҳибтахассус ва пуртаҷрибаро киро намояд, ки тахассус ва таҷрибаи онҳо қобили қабули Фонд бошанд.

Фасли 3.04. Барои амалӣ гардидани лоиҳа Қарзгиранда Агентиро вазифадор менамояд, ки пудратчиёни соҳибихтисосро киро намояд, ки қобили қабули Фонд бошанд.

Фасли 3.05. Қарзгиранда уҳдадорӣ мешавад, ки маблағгузории дахлдори солонаи буҷетиро барои ҳиссагузории худ дар пардохти хароҷоти Лоиҳа амалӣ менамояд. Қарзгиранда уҳдадор мешавад, ки пардохти хароҷоти Лоиҳаро сари вақт амалӣ менамояд.

Фааиг 3.06. Қарзгиранда уҳдадор мешавад, ки маблағгузории молҳои воридшавандаро аз ҳисоби маблағҳои Қарз аз хавфҳои марбут харид, интиқол ва таҳвил то ҷои истифодабарӣ ё насби онҳо таъмин менамояд ва ҳангоми чунин суғуртакунӣ ҳамагуна ҷуброни хисорот бо асъори озод бадалшавандаи ҷониби Қарзгиранда барои иваз намудан ё таъмири чунин молҳо истифодашаванда пардохт карда мешавад.

Фасли 3.07. Қарзгиранда уҳдадор мешавад, ки тамоми молу хизматрасонии аз ҳисоби маблағҳои Қарз маблағгузоришавандаро танҳо барои Лоиҳа истифода менамояд.

Фасли 3.08. Қарзгиранда уҳдадор мешавад, ки:

а) баҳисобгирии муносибро барои сабт намудани ҷараёни амалисозии лоиҳа (аз ҷумла арзиши он), ҳаммонандкунии молу хизматрасонии аз ҳисоби маблағҳои Қарз маблағгузоришаванда, ошкор намудани иттилоот дар бораи истифодаи онҳо дар лоиҳа ва инъикос намудани тамоми амалиётҳо, захираҳо ва хароҷот аз рӯи лоиҳа ба роҳ монад;

b) ба намояндагони аккредитатсияшудаи Фонд барои анҷом додани сафар бо мақсадҳои марбут ба Қарз, назорати иҷрои Лоиҳа, истифодаи молу хизматрасонии аз ҳисоби маблағҳои Қарз маблағгузоришаванда тамоми имкониятҳои заруриро фароҳам оварда, хама гуна ҳисоботҳо ва ҳуҷҷатҳои дахлдорро пешниҳод намояд;

с) ба Фонд тамоми чунин иттилооти марбут ба Лоиҳа, хароҷоти маблағҳои Қарз, молу хизматрасониҳои аз ҳисоби чунин маблағҳо маблағгузоришавандаро, ки Фонд ба таври асоснок талаб мекунад, пешниҳод намояд.

Фасли 3.09. Қарзгиранда уҳдадор мешавад тавассути Агентӣ "Маркази амалисозии Лоиҳа"-ро таъин намояд, ки барои амалисозии Лоиҳа масъул буда, дорои тахассуси баланд ва таҷриба дар ҳамаи соҳаҳои маъмурӣ ва техникии барои ҳамоҳангсозӣ ва назорати фаъолият оид ба иҷрои Лоиҳа зарур мебошад.

Фасли 3.10. Қарзгиранда уҳдадор мешавад барои гирифтани он қитъаҳои замин ва ҳуқуқ нисбати қитъаҳои замин, ки барои иҷрои Лоиҳа талаб карда мешаванд, тамоми чораҳоро андешад.


Моддаи 4 Шартҳои махсус

Фасли 4.01. а) Қарзгиранда ва Фонд розигии худро дар ин бора тасдиқ менамоянд, ки ягон қарзи беруна бо ятон ҳуқуқи афзалиятнок нисбати Қарз дар шакли ҳуқуқи нигоҳ доштани моликият барои қарз нисбати моликияти давлатӣ истифода намешавад. Бо ин мақсад, ба истиснои ҳолатҳои аз тарафи Фонд қабул гардидани қарори дигар, Қарзгиранда кафолат медиҳад, ки агар ягон ҳукуқи нигоҳ доштани моликият барои қарз нибати ягон моликияти Қарзгиранда ба сифати таъмини ҳама гуна қарзи беруна муқаррар карда шавад, чунин ҳуқуқ бинобар худи далел ва бе хароҷот аз ҷониби Фонд ба таври муносиб ва баробар пардохти маблағи асосии Қарз, фоизҳои Қарз ва маблағҳои дигари Қарзро таъмин менамояд ва дар сурати муқаррар намудани ҳама гуна чунин ҳуқуқи нигоҳ доштани моликият барои қарз, бо муқаррароти рӯирост ифодагардида бо ин маҳфум пешниҳод карда мешавад.

б) уҳдадориҳои дар банди (а) фасли мазкур пешбинигардида нисбати инҳо татбиқ намегарданд:

I)
ҳама гуна ҳуқуқи нигоҳ доштани моликият барои қарз, ки нисбати
моликият дар лаҳзаи ба даст овардани он танҳо ба сифати таъмини
арзиши хариди чунин моликият;

II) 
ҳама гуна ҳуқуқи нигоҳ доштани моликият барои қарз нисбати молҳо барои савдо ҷиҳати таъмини қарз, ки муҳлати пардохти он на зиёдтар аз як сол баъди рӯзе оғоз меёбад, ки он ба вуҷуд омада, аз маблағҳои фурӯши
чунин молҳо барои савдо пардохт мегардад;

III)
ҳама гуна ҳуқуқи нигоҳдории моликият барои қарзҳо, ки дар
ҷараёни муқаррарии муомилоти бонкӣ ба миён омада, қарзро, ки муҳлати
пардохти он на дертар аз як сол баъди санаи он оғоз мегардад, таъмин
менамояд.

Фасли 4.02. Қарзгиранда уҳдадор мешавад, ки Лоиҳаро тибқи стандартҳои дахлдори техникӣ дастгирӣ намуда, ҷиҳати ҷудо кардани маблағҳое, ки барои ин мақсад заруранд, чораҳои зарурӣ андешад.

Фасли 4.03. Қарзгиранда уҳдадор мешавад, ки лавҳаи ёдгории дорои андозаи дахлдорро аз бетон ё металли муносиби дигар омода намуда, дар ҷои намоёни яке аз объектҳои ба Лоиҳа дохилшуда насб кунад, то ки саҳми Фондро дар маблағгузории Лоиҳа нишон диҳад.

Фасли 4.04. Қарзгиранда уҳдадор мешавад, ки сабтҳои баҳисобгирии дахлдорро барои тибқи амалияи дахлдори баҳисобгирӣ инъикос намудани амалиётҳо, захираҳо ва хароҷот нисбати Лоиҳа, Агентӣ ва департаменту идораҳои дигари Қарзгиранда, ки барои амалисозии Лоиҳа ё ягон қисми он масъуланд, ба роҳ монад ё пешбурди онро таъмин намояд.

Фасли 4.05. Дарҳол пас аз анҷоми Лоиҳа, вале ба ҳар ҳол на дертар аз дувоздаҳ моҳ баъд аз санаи анҷомёбӣ ё чунин санаи дертаре, ки Фонд метавонад барои ин мақсадҳо муқаррар намояд, Қарзгиранда бояд ба

Фонд дар бораи анҷоми лоиҳа, корҳои иҷрошуда ва истифодабарии нахустини иншоот, хароҷот ва фоидаи дар натиҷаи он бадастомада ё пешбинигардида, аз ҷониби Қарзгиранда иҷро гардидани уҳдадориҳои худ мутобиқи Созишномаи қарзӣ ва ноил гардидан ба ҳадафҳои Қарз ҳисобот омода намуда, ба Фонд дар муҳлатҳои муносиб ва дар шакли талабкардаи Фонд пешниҳод намояд.

Моддаи 5 Ҳуқуқҳои Фонд

Фасли 5.01. Барои мақсадҳои фасли 6.02. Шартҳои умумӣ мутобиқи банди (f) ҳолатҳои зерини иловагӣ нишон дода мешаванд: 

i)
Бо дар назар доштани зербанди (ii) банди мазкур:

а)
ҳуқуқи Қарзгиранда барои аз суратҳисоб гирифтани маблағҳои ҳар
қарз ё гранте, ки ба Қарзгиранда барои маблғгузории Лоиҳаи пешниҳод
гардидааст, тибқи шартҳои Созишнома пурра ё қисман бекор ё қатъ карда
шуд; ё

б)
ҳар чунин қарз бояд то муҳлати мувофиқашудаи пӯшонидани он
пардохт карда шавад.

ii)
Зербанди (i) банди мазкур татбиқ намегардад, агар Қарзгиранда ба
таври қобили қабули Фонд муқаррар намояд, ки;

а)
сабаби чунин боздоштан, бекор, қатъ кардани пардохт то фарорасии
муҳлати муқарраргардида аз ҷониби Қарзгиранда иҷро накардани
уҳдадориҳои худ мутобиқи чунин Созишнома набошад; ва

б)
маблағҳои дахлдор барои Лоиҳа ба Қарзгиранда аз сарчашмаҳои
дигар бо шартҳо ва тибқи муқаррароте пешниҳод гардида бошанд, ки ба
уҳдадориҳои   Қарзгиранда   тибқи   Созишномаи   мазкур   мухолиф
намебошанд.


Фасли 5.02. Барои мақсадҳои фасли 7.01 Шартҳои умумӣ мутобиқи банди (d) чорабинии зерин зикр карда мешавад: чорабинии дар банди (i) фасли 5.01. Созишномаи мазкур.

Моддаи 6
Санаи эътибор пайдо кардан - қатъи амал

Бо банди мазкур барои ҳадафҳои фасли 12.04 Шартҳои умумӣ аз санаи ба имзо расонидани Созишнома давраи иборат аз 6 (шаш) моҳ муқаррар карда мешавад. 
Моддаи 7

Намояндаи Қарзгиранда, Суроғаҳо

Фасли 7.01. Вазири молияи Қарзгиранда намояндаи Қарзгиранда барои мақсадҳои фасли 11.03 Шартҳои умумӣ таъин карда мешавад.


Фасли 7.02. Суроғаҳои зерин барои мақсадҳои фасли 11.01 Шартҳои умумь нишон дода шудаанд:

Барои Фонди Саудии Рушд
Фонди Саудии Рушд

Р.О.Вох 50483

Арриёз 11523

Шоҳигарии Арабистони Саудӣ
Телефон: +966-1-2794000

Факс: +966-1-4647450

E-mail: info@sfd.gov.sa

Барои Қарзгиранда

Вазорати молия

Кӯчаи Академикҳо Раҷабовҳо, 3

734025, Душанбе

Ҷумҳурии Тоҷикистон

Телефон: (992-372)21-14-17

Факс: (992-372) 221-64-10

E-mail: min_fin@tojikiston.com

Барои Агентии иҷрокунанда:

Агентии беҳдошти замин ва обёрии назди Ҳукумати Ҷумҳурии Тоҷикистон   
Кӯчаи Шамсӣ, 5/1 Телефон:

 (992-372) 235-72-51 

Факс(992-372) 235-35-54,23604-47

E-mail:  alri.tj@mail.ru 

Барои тасдиқи ҳамин Тарафҳо, ба воситаи намояндагони худ, ки ба таври дахлдор ваколатдор гардидаанд, Созишномаи мазкурро аз номи худ дар рӯз моҳ ва соли дар боло зикргардида дар ду нусха бо забонҳои арабӣ ва англисӣ ба имзо расониданд. Зимнан ҳар ду матн ҳамчун нусхаи аслӣ ба ҳисоб меравад ва нусхаи Шартҳои умумӣ бо забони арабӣ ба Қарзгирандаанда супорида шуд.

                        ФОНДИ САУДИИ РУШД                                               ҶУМҲУРИИ ТОҶИКСИТОН  

                        Юсеф Ибраҳим Ал-Бассам                                              Файзиддин Қаҳҳорзода

                        Ноиби Прсзидент ва Директори идоракунанда             Вазири молия

Ҷадвали №1
Гирифтани маблағҳои Қарз
а) Дар ҷадвали дар поён овардашуда гурӯҳҳои моддаҳои аз ҳисоби маблағҳои Қарз маблағгузоришаванда, тақсимоти маблағҳои Қарз барои ҳар гурӯҳ ва ҳиссаи фоизии хароҷот аз рӯи моддаҳое, ки дар ҳар гурӯҳ маблағузорӣ мешаванд, нишон дода шудаанд:

	Гуруҳ
	Тақсимоти маблағи Қарз 

(бо Риёли саудӣ ифода ёфтааст)
	Фоизҳои хароҷоти маблағгузоришаванда

	1
	Корҳои сохтмонӣ (Фасли 1 ва 2 лоиҳа)
	80,625,000
	100 % аз хароҷоти умумӣ

	2
	Хизматрасониҳои машваратӣ
	7,500,000
	100% аз хароҷоти умумӣ

	3
	Маблағи тақсимнагардида
	5,625,000
	50% аз хароҷоти умумӣ

	Ҳамагӣ
	93,750,000
	


в) Новобаста аз муқаррароти дар боло овардашудаи банди а) ҳеҷ гуна гирифтани маблағҳо нисбати инҳо амалӣ карда намешавад:

хароҷоте, ки то санаи имзои Созишнома ҷой дошт;

андозҳое,   ки   аз   ҷониби   Қарзгирандаанда   ё   дар   ҳудуди
Қарзгирандаанда барои молҳо, хизматрасонӣ, воридот, истеҳсол,
харид ва таҳвили онҳо ситонида мешаванд.

с) Новобаста аз тақсимоти маблағҳои Қарз ё фоизи пардохтҳои дар банди а) - и боло нишондодашуда, агар бо арзиши асосноки Фонд маблағи Қарзи дар ин ҳолат барои ин гурӯҳ пешбинигардида барои маблағгузории фоизи мувофиқашудаи тамоми хароҷоти ин гурӯҳ нокифоя бошад, Фонд Қарзгирандаро огоҳ намуда, метавонад:

(i) азнавтақсимкунии маблағҳоро гузаронида, ба чунин гурӯҳ маблағҳои Қарзро, ки дар ин ҳолат тақсимнагардида боқӣ мондаанд ё барои гурӯҳи дигар пешбинӣ гардида, ба ақидаи Фонд барои пӯшонидани хароҷоти дагар равона кардани онҳо зарурат нест, дар ҳаҷме, ки мутобиқи арзёбӣ барои пӯшонидани норасоӣ зарур аст, гузаронад; ва

(ii) агар чунин азнавтақсимкуниҳо норасоиро мутобиқи арзёбӣ пӯшонида натавонад, фоизи пардохтро, ки дар ин ҳолат ба чунин хароҷот татбиқ мегардад, паст кунад, то ин ки гирифтани минбаъдаи маблағ аз

суратҳисоб аз рӯи ин гурӯҳ то замоне идома ёбад, ки тамоми хароҷот аз рӯи он пардохт карда шавад.

Нақшаи №2
Тавсифи лоиҳа

Лоиҳа ба баланд бардоштани сатҳи зиндагии мардуми деҳот дар вилояти Хатлон бо роҳи сохтмон ва барқарорсозии инфрасохтори обёрикунӣ ва  пойгоҳҳои обкашӣ дар масоҳати 16000 гектар замин, аз ҷумла азхудкунии 7000 гектар замин, ки айни ҳол бо сабаби набудани шабакаи обёрӣ истифода намешавад, равона гардидааст. Ба ғайр аз ин Лоиҳа барқарорсозӣ ва инкишофи низоми таъминоти оби нӯшокӣ ва дар баробари ин таъмини кори босуботи ин низомро пешбинӣ менамояд.
Лоиҳа аз қисмҳои зерин иборат аст: 

Қисми якум: Корҳои сохтмонӣ:

1.
Сохтмон  ва  ва таҷдиди  барқарорсозии  қубуру  заҳкашҳо:

сохтмон ва барқарорсозии обанборҳо, каналҳои бетонӣ, пармакунии чоҳҳо ва насби қубурҳои обтақсимкуниро дар бар мегирад.

2.
Барқарорсозин объектҳон обтаъминкунӣ ва канализатсия дар деҳот: инҳоро дар бар мегирад:

а) Барқарорсозии низоми обтаъминкунӣ дар Кангурт;

в) Барқарорсозии низомии обтаъминкунӣ ва канализатсия дар

минтақа.

Қисми дуюм: Хизматрасонии машваратӣ:

1.
Омодасозии лоиҳакашии муфассал;

2.
Назорати сохтмон:  баррасии лоиҳаҳо,  омода намудани ҳуҷҷатҳои тендерӣ ва назорати сохтмон.

Қисми сеюм: Таҷҳизот

Таҷҳизотро барои пойгоҳҳои обкашӣ дар бар мегирад.

Қисми чорум: Маркази амалисозии Лоиҳа

Қисми панҷум: Дастрасӣ ба маблағгузории исломӣ
Арзиши умумии лоиҳа 53,51 млн доллари ИМА-ро, мутаносибан ба 200,6 млн САР баробар аст, ташкил дода, ба нақша гирифта шудааст, ки охири соли 2024 ба итмом расонида мешавад.

Нақшаи №3

Нақшаи Истеҳлок (Амортизатсия)

	1 
	15 ноябри 2024
	2,344,000.00

	2
	15 маи 2025
	2,344,000.00

	3 
	15 ноябри 2025
	2,344,000.00

	4
	15 маи 2026
	2,344,000.00

	5
	15 ноябри 2026
	2,344,000.00

	6
	15 маи 2027
	2,344,000.00

	7
	15 ноябри 2027
	2,344,000.00

	8
	15маи 2028
	2,344,000.00

	9
	15 ноябри 2028
	2,344,000.00

	10
	15 маи 202У
	2,344,000.00

	11
	15 ноябри 202У
	2,344,000.00

	12
	15маи 2030
	2,344,000.00

	13
	15 ноябри 2030
	2,344,000.00

	14
	15 маи 2031
	2,344,000.00

	15
	15 ноябри 2031
	2,344,000.00

	16
	15 маи 2032
	2,344,000.00

	17
	15 ноябри 2032
	2,344,000.00

	18
	15 маи 2033
	2,344,000.00

	19
	15 ноябри 2033
	2,344,000.00

	20
	15 маи 2034
	2,344,000.00

	21
	15 ноябри 2034
	2,344,000.00

	22
	15 маи 2035
	2,344,000.00

	23
	15 ноябри 2035
	2,344,000.00

	24
	15 маи 2036
	2,344,000.00

	25
	15 ноябри 2036
	2,344,000.00

	26
	15маи 2037
	2,344,000.00

	27
	15 ноябри 2037
	2,344,000,00

	28
	15 маи 2038
	2,344,000.00

	29
	15 ноябри 2038
	2,344,000.00

	30
	15 маи 2039
	2,344,000.00

	31
	15 ноября 2039
	2,344,000.00

	32
	15 маи 2040
	2,344,000.00

	33
	15 ноябри 2040
	2,344,000.00

	34
	15маи2041
	2,344,000.00

	35
	15 ноябри 2041
	2,344,000.00

	36
	15 маи 2042
	2,344,000.00

	37
	15 ноябри 2042
	2,344,000.00

	38
	15 маи 2043
	2,344,000.00

	39
	15 ноябри 2043
	2,344,000.00

	40
	15 маи 2044
	2,344,000.00

	
	Ҳамагӣ
	93,750,000.00


